SET ปิดบวก 11 จุด รับมาตรการ “ช้อปดีมีคืน”-“ทรัมป” กลับลำหนุนนโยบายกระตุ้นศก.สหรัฐฯ
SET ปิดบวก 11 จุด รับมาตรการ "ช้อปดีมีคืน"-"ทรัมป" กลับลำหนุนนโยบายกระตุ้นศก.สหรัฐฯ โดยดัชนีปิดตลาดวันนี้ ที่ระดับ 1,274.83 จุด เพิ่มขึ้น 11.12 จุด หรือ 0.88% มูลค่าการซื้อขาย 5.6 หมื่นล้านบาท
8 ต.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,274.83 จุด เพิ่มขึ้น 11.12 จุด หรือ 0.88% มูลค่าการซื้อขาย 5.6 หมื่นล้านบาท
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้ปรับตัวขึ้นได้ในทิศทางเดียวกับตลาดต่างประเทศ โดยตลาดหุ้นในภูมิภาคเอเชียต่างบวกได้เฉลี่ย 1% ใกล้เคียงบ้านเรา เช่นเดียวกับตลาดในยุโรปที่เทรดบ่ายนี้บวกได้ราว 0.3-0.4% เหมือนกันดาวโจนส์ฟิวเจอร์สที่บวกได้กว่า 100 จุด ขานรับประธานาธิบดีโดนัลด์ ทรัมป์ ของสหรัฐฯ หันกลับมาให้การสนับสนุนมาตรการกระตุ้นเศรษฐกิจสหรัฐฯ
ส่วนบ้านเราก็มีปัจจัยบวกจากมาตรการกระตุ้นเศรษฐกิจ “ช้อปดีมีคืน” ที่ให้วงเงินลดหย่อนภาษีถึง 30,000 บาท/คน ทำให้กระตุ้นตลาดฯให้ยืนในแดนบวกได้ดี อย่างไรก็ดียังต้องติดตามปัจจัยการเมืองต่อไป ซึ่งบ่ายนี้คณะราษฎรออกแถลงการณ์ประกาศจัดการชุมนุม ในวันที่ 14 ตุลาคมนี้เป็นต้นไป มองว่าเป็นปัจจัยกดดันตลาดในแง่ของ upside
สำหรับแนวโน้มการลงทุนในวันพรุ่งนี้ (9 ต.ค.) นายกรภัทร กล่าวว่า ตลาดฯคงจะแกว่งไซด์เวย์ โดยมีแนวรับ 1,250 จุด ส่วนแนวต้าน 1,285 จุด พร้อมให้ติดตามการพรีวิวผลดำเนินงานงวดไตรมาส 3/63 ของบริษัทจดทะเบียน และการประกาศผลดำเนินงานของกลุ่มแบงก์ซึ่งจะทยอยออกมาในสัปดาห์หน้า รวมทั้งให้ติดตามการดีเบตคู่ชิงประธานาธิบดีสหรัฐครั้งที่ 2 ด้วย รวมถึงรอดูว่ามาตรการกระตุ้นเศรษฐกิจของสหรัฐฯจะออกมาได้ก่อนการเลือกตั้งหรือไม่
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
DELTA  มูลค่าการซื้อขาย  1,931.33 ล้านบาท  ปิดที่ 195.50 บาท  เพิ่มขึ้น 16.50 บาท
PTT    มูลค่าการซื้อขาย  1,849.42 ล้านบาท  ปิดที่  33.00 บาท  ราคาไม่เปลี่ยนแปลง
CRC    มูลค่าการซื้อขาย  1,507.46 ล้านบาท  ปิดที่  27.75 บาท  เพิ่มขึ้น  0.50 บาท
KBANK  มูลค่าการซื้อขาย  1,467.86 ล้านบาท  ปิดที่  75.50 บาท  เพิ่มขึ้น  0.75 บาท
MINT   มูลค่าการซื้อขาย  1,367.34 ล้านบาท  ปิดที่  20.50 บาท  ลดลง   0.30 บาท
 
ตลาดหุ้นเอเชีย
